Τζέικομπ Ουάιλι

Ο Τζέικομπ Ουάιλι (αγγλικά:Jacob Wiley), (Λονγκ Μπιτς, 4 Σεπτεμβρίου 1994), είναι Αμερικανός επαγγελματίας καλαθοσφαιριστής. Με ύψος 2,06 μέτρα αγωνίζεται ως πάουερ φόργουορντ / σέντερ για τους Αδελαΐδα 36ερς.

Επαγγελματική σταδιοδρομία

Μπρούκλιν Νετς / Λονγκ Άιλαντ Νετς (2017-2018) 
Αφού δεν επιλέχθηκε στο NBA ντραφτ 2017, ο Ουάιλι αγωνίστηκε με τους Μπρούκλιν Νετς στο Σάμερ Λιγκ 2017. Αργότερα, υπέγραψε συμβόλαιο two-way με τους Νετς στις 14 Αυγούστου 2017. Σύμφωνα με τους όρους του συμβολαίου, θα μοίραζε το χρόνο με τους Μπρούκλιν και τη θυγατρική τους στη G League, Λονγκ Άιλαντ Νετς. Έκανε το ντεμπούτο του στο NBA στις 29 Οκτωβρίου 2017, παίζοντας τέσσερα λεπτά και καταγράφοντας δύο ριμπάουντ στην ήττα με 124-111 εναντίον των Ντένβερ Ναγκέτς. Στις 15 Ιανουαρίου 2018, αποδεσμεύτηκε από τους Νετς. Σε πέντε αγώνες με τους Μπρούκλιν, είχε κατά μέσο όρο 0.8 πόντους, 2.2 ριμπάουντ και 0.4 ασίστ σε 6.7 λεπτά ανά αγώνα. Εμφανίστηκε επίσης σε 16 αγώνες με του Λονγκ Άιλαντ, με μέσο όρο 7.8 πόντους, 3.6 ριμπάουντ και 1.1 ασίστ σε 20.6 λεπτά ανά αγώνα.

Ρίζεν Λούντβινγκσμπουργκ (2018) 
Στις 4 Μαρτίου 2018, υπέγραψε με τη Ρίζεν Λούντβιγκσμπουργκ της Μπουντεσλίγκα Γερμανίας, της οποίας τη φανέλα φόρεσε για πέντε αναμετρήσεις.

Αδελαΐδα 36ερς (2018-2019) 
Την 1η Αυγούστου 2018, αφού είχε αγωνιστεί με τους Ντάλας Μάβερικς στο Σάμερ Λιγκ 2018, ο Ουάιλι υπέγραψε με τους Αντέλαϊντ 36ερς για τη σεζόν 2018-19. 

Μετά την αρχική εκ νέου υπογραφή συμβολαίου με την ομάδα για άλλη μια σεζόν, ο Ουάιλι άσκησε το δικαίωμα αποχώρησης για μετακίνηση στην Ευρώπη τον Ιούνιο του 2019.

Γκραν Κανάρια (2019) 
Στις 20 Φεβρουαρίου 2019, υπέγραψε με την ισπανική Γκραν Κανάρια, με την οποία είχε καλές εμφανίσεις σε Ευρωλίγκα (10 πόντοι μ.ο.) και Πρωτάθλημα Ισπανίας.

Παναθηναϊκός (2019-2020) 
Στις 16 Ιουλίου 2019, υπέγραψε συμβόλαιο ενός έτους με τον Παναθηναϊκό. Στις 17 Οκτωβρίου 2019, σε ματς με την Αρμάνι για την Ευρωλίγκα έκανε πέντε ρεκόρ καριέρας, καθώς μέτρησε 17 πόντους (8/9 δίποντα, 1/1 βολές), 7 ριμπάουντ (όλα επιθετικά), 2 τάπες και 27 βαθμούς αξιολόγησης. Ο Ουάιλι είχε 5,4 πόντους και 1,8 ριμπάουντ σε 24 εμφανίσεις του με τον Παναθηναϊκό στην Ευρωλίγκα, Τον Ιούνιο του 2020, αποτέλεσε παρελθόν για τους πράσινους.

Γκραν Κανάρια / Σαραγόσα (2020-2021) 
Στις 14 Ιουλίου 2020, η Γκραν Κανάρια, ανακοίνωσε ότι έκανε χρήση του ειδικού νόμου στην Ισπανία και ισοφάρισε την πρόταση της Μπανταλόνα, διατηρώντας τα δικαιώματα του σέντερ. Με τη φανέλα της Γκραν Κανάρια, με την οποία μέτρησε σε 11 παιχνίδια 9.8 πόντους και 3.8 ριμπάουντ. Στις 25 Φεβρουαρίου 2021, δόθηκε δανεικός από την Γκραν Κανάρια στην ομάδα της Σαραγόσα, μέχρι το καλοκαίρι του 2021.

Μπούντουτσνοστ (2021-2022) 
Τον Ιούλιο του 2021, ανακοινώθηκε από την ομάδα της Μπούντουτσνοστ Ποντγκόριτσα.

Ρεάλ Μπέτις (2022) 
Στις 4 Φεβρουαρίου 2022, ανακοινώθηκε από την Ρεάλ Μπέτις.

Βακέρος ντε Μπαγιαμόν και Σίγκα Λέικερς (2022-2023) 
Το καλοκαίρι του 2022, συμφώνησε με την Βακέρος ντε Μπαγιαμόν από το Πουέρτο Ρίκο.

Μετά από ένα σύντομο πέρασμα από τους Σίγκα Λέικερς της Ιαπωνίας, επέστρεψε στην Βακέρος ντε Μπαγιαμόν για την σεζόν του 2023.

Αδελαΐδα 36ερς (2023-σήμερα) 
Στις 6 Ιουλίου 2023, επέστρεψε στους Αδελαΐδα 36ερς.

Τίτλοι

Συλλογικοί

Παναθηναϊκός 

 Πρωτάθλημα Ελλάδας: (2020)

Βακέρος ντε Μπαγιαμόν 

 Πρωτάθλημα Πουέρτο Ρίκο: (2022)

Ατομικοί 

 Ελληνικό All-Star Game: (2020)

Παραπομπές

Εξωτερικοί σύνδεσμοι 
 Βιογραφικό στους Eastern Washington 
 Ένα μονοπάτι ζωής και θανάτου: ο Τζέικ Ουάιλι εγκατέλειψε, ύστερα κατέκτησε, τώρα στοχεύει στο ΝΒΑ ντραφτ 

Αμερικανοί καλαθοσφαιριστές
Πάουερ φόργουορντ
Σέντερ
Καλαθοσφαιριστές Μπρούκλιν Νετς
Καλαθοσφαιριστές του NBA
Καλαθοσφαιριστές Λονγκ Άιλαντ Νετς
Καλαθοσφαιριστές D-League
Καλαθοσφαιριστές Ρίζεν Λούντβιγκσμπουργκ
Καλαθοσφαιριστές Αντέλαϊντ 36ερς
Καλαθοσφαιριστές Γκραν Κανάρια
Καλαθοσφαιριστές Παναθηναϊκού
Καλαθοσφαιριστές Ρεάλ Μπέτις Μπαλονθέτο
Ξένοι καλαθοσφαιριστές στην Ελλάδα
Καλαθοσφαιριστές ελληνικών συλλόγων
Καλαθοσφαιριστές Α1 Εθνικής Ελλάδας
Καλαθοσφαιριστές ισπανικών συλλόγων
Καλαθοσφαιριστές Πρωταθλήματος Ισπανίας
Καλαθοσφαιριστές Πρωταθλήματος Αυστραλίας